पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी में आपदा के समय अवसर तलाश रहे लोगों के खिलाफ अब विभाग जाग गया है। विभाग ने पल्सऑक्सीमीटर सहित अन्य जरूरी वस्तुओं पर ज्यादा कीमत वसूलने पर कार्रवाई शुरू कर दी है। औषधि नियंत्रण व खाद्य नागरिक आपूर्ति विभाग ने सभी जिलों को भी नियमित कार्रवाई के आदेश दिए है।
दैनिक भास्कर ने मेडिकल स्टोर पर पल्स ऑक्सीमीटर पर हो रही कालाबाजारी को लेकर खुलासा किया था। औषधि नियंत्रक टीम ने अधिक कीमत पर ऑक्सीमीटर बेचने पर जयपुर के विद्याधरनगर और मुरलीपुरा में मेडिकल स्टोर पर जांच कर कार्रवाई की। बाड़मेर में ज्यादा कीमत लेने पर पांच हजार का जुर्माना लगाया। विधिक माप विज्ञान टीम ने गुरुवार को प्रदेश में 39 निरीक्षण करते हुए नौ दुकानदारों के खिलाफ मामला दर्ज कर 37 हजार 500 रुपए की पेनल्टी लगाई।
1300 से 1500 रुपए में बेच रहे ऑक्सोमीटर
औषधि नियंत्रक टीम ने एक दिन पहले जयपुर में कई मेडिकल स्टोर पर निरीक्षण किया। मेडिकल स्टोर्स पर पल्सऑक्सीमीटर 1300 से 1500 रुपए में बेचते हुए मिले। टीम ने विधाधरनगर में अशोक मेडिकल और मुरलीपुरा में शिवम फार्मेसी पर कार्रवाई की। दोनों के खिलाफ कार्रवाई के लिए रिपोर्ट भेज दी गई है। वहीं गुरूवार को भी बाड़मेर में टाइल्स मेडिकल स्टोर पर पल्स ऑक्सीमीटर पर तय कीमत से ज्यादा वसूल रहे थे, जिस पर पांच हजार रुपए का जुर्माना लगाया।
भास्कर स्टिंग:मेडिकल स्टोर पर खुलेआम लूट, 450 रुपये में बिकने वाला पल्स ऑक्सीमीटर 2 हजार और 400 रुपये का ऑक्सीजन रेगुलेटर 4 हजार में बिक रहा
इन पर भी हुई कार्रवाई
शासन सचिव नवीन जैन ने बताया चूरू के सरदारशहर में बीजराम सोलाराम किराना स्टोर, नौलाराम अमृत कुमार स्टोर, विजयलक्ष्मी एंड संस पर डिक्लेरेशन नहीं होने पर सभी पर दो हजार पांच सौ रुपए का जुर्माना लगाया। कोटा शहर में अंजना किराना स्टोर पर पांच हजार व अजमेर शहर में तमोलिया किराना स्टोर एवं शिव शक्ति प्रोविजनल स्टोर पर नमकीन के पैकेट पर डिक्लेरेशन नहीं होने पर फर्म पर दो हजार पांच सौ रुपए का जुर्माना लगाया। बालाजी प्रोविजन स्टोर एवं जी-मार्ट पर नमकीन पैकेट, सूजी पैकेट पर डिक्लेरेशन एवं रजिस्ट्रेशन नहीं पाए जाने पर प्रत्येक दुकानदार पर सात हजार पांच सौ रुपए की पेनल्टी लगाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva bho_Deva hin_Deva hin_Deva zho_Hant eng_Latn